मैरी क्रिसमस: छम-छम बरसे नूर जहां-यीशु राजा आया...
कैथेड्रल चर्च जालंधर कैंट में विशेष प्रार्थना सभा हुई। यहां पर पहुंचे लोगों ने इक दूजे को बधाई दी। सांता ने बच्चों में गिफ्ट भी बांटे।
बिशप हाउस सिविल लाइंस चर्च में फादर साहिबानों ने विशेष प्रार्थना कराई। चर्च परिसर में झांकियां सजी हुई थीं। यीशु के सम्मुख हाथ फैलाकर प्रार्थनाएं की गई। बिशप डा. फ्रेंको मुलक्कल ने समाज को सद्भावना और प्रेम का संदेश देते हुए पर्व का आपस में मिलजुल कर मनाने का संदेश दिया।
गोलक नाथ मैमोरियल चर्च सीएनआई मिशन कपाउंड में क्रिसमस ट्री सेलिब्रेशन और गिफ्ट एक्सचेंज प्रोग्राम हुआ। क्रिसमस ट्री की परिक्रमा की गई और सांता ने बच्चों बड़ों को टाफियां और गिफ्ट्स बांटे। यहां पास्टर तनवीर उल हक, सेक्रेटरी अनिल सोनी, कैशियर वाल्टर वीर सिंह, मदन लाल और डा. एलर्फ्ड थे।
सेंट मैरी कैथेड्रल चर्च जालंधरकैंट में अर्धरात्री बिशप डा. फ्रेंको मुलक्कल ने प्रार्थना की और प्रभु यीशु के जीवन के संदेश पढ़ कर सुनाए। वह हिंदी और अंग्रेजी दोनों भाषाओं में समाज को संबोधित कर बड़े दिन की शुभकामनाएं देते हुए सच्चे मन से यीशु के चरणों में ध्यान लगा खुद को समर्पित करके प्रार्थना करें। बरकत अवश्य बरसेगी। देर रात केक भी काटा गया। इसी तरह कैथेड्रल चर्च कैंट में पास्टर सुनील और ट्रिनिटी चर्च में फादर एंथनी ने प्रार्थना कराई।
प्रभु यीशु मसीह के जन्मदिवस पर सभी गिरजाघरों में सेलिब्रेशन हुए। गिरजाघरों में प्रार्थनाओं का दौर तो सुबह से ही शुरू हो गया था, जो देर रात तक चलता रहा। मध्यरात्रि की बेला आई और प्रभु यीशु मसीह के जन्म की घड़ी आई। प्रभु यीशु के जन्म पर आधारित माडलों से पर्दा उठा और भक्तों ने चरनी में जन्मे प्रभु यीशु दर्शन किए। चरण स्पर्श कर माथा टेका और हाथ फैला कृपा करने के लिए प्रार्थनाएं की। लख-लख वारी सलाम-जिस धरती जन्म लिया मेरे यीशु महान....प्रार्थना के सुरों पर संगत भी झूम रही थी। भक्तों ने सलीब चर्च की परिक्रमा की और मोमबत्तियां जलाई। शुक्रवार सुबह दस साढ़े दस बजे विशेष प्रार्थनाएं होंगी और सारा दिन क्रिसमस में सेलिब्रेशन भजन कीर्तन चलेगा।
awa_Deva hin_Deva hin_Deva hin_Deva hin_Deva hin_Deva